Toyota Corolla
Toyota Corolla je linija kompaktnih automobila koje proizvodi Toyota. Predstavljena 1966, Corolla je već 1974. bila najprodavaniji automobil na svijetu. Od tada je Corolla bila jedan od najprodavanijih automobila, a 1997. postala je najprodavaniji model na svijetu ikad, nadmašivši Volkswagen Bubu. Toyota je u 2016. prodala 44 milionitu Corollu. Naziv Corolla dolazi od naziva za njihovo veće auto Toyota Crown (crown znači kruna), dok je "corolla" latinski za "malu krunu". Od 2006. do 2018. u Japanu i većini ostatka svijeta, a od 2018. u Tajvanu, model hatchbacka kojeg je Toyota prodavala se zvao Auris. Od 2018. Toyota je odlučila ponovo vratiti naziv Corolla na većini tržišta u svijetu. Raniji modeli su uglavnom imali pogon na zadnjim točkovima, ali vremenom su svi kasniji modeli prešli na pogon na prednjim točkovima, dok je bilo i rijetkih verzija sa pogon na sva četiri točka. Tradicionalni konkurenti Corolle su Nissan Sunny, predstavljen iste godine kao Corolla u Japanu, a kasnije i Honda Civic i Mitsubishi Lancer Corolla se proizvodi u Japanu na originalnoj lokaciji Toyota Takaoka, izgrađenoj 1966. godine. Različiti proizvodni pogoni izgrađeni su u Brazilu (Indaiatuba, São Paulo), Kanadi (Cambridge, Ontario), Kini (Tianjin), Indiji (Bangalor), Pakistanu (Karači), Južnoj Africi (Durban), Tajvanu, Tajlandu, Vijetnamu, Turskoj i Venecueli. Proizvodnja se prethodno obavljala u Australiji (Viktorija), Novom Zelandu (Temza), Filipinima (Santa Rosa, Laguna) i Velikoj Britaniji (Derbyshire). Proizvodnja u Sjedinjenim Državama (NUMMI u Fremontu, Kalifornija) prestala je u martu 2010. godine. Proizvodnja je nastavljena sljedeće godine nakon otvaranja pogona Toyota Motor Manufacturing Mississippi u novembru 2011. godine u Blue Springs, Mississippi.